text: Лияна вдига сватба с адвокат? - Жълта шпионка - woman.bg
  Фолкдивата Лияна е щастливо влюбена! Или поне така се твърди в публичното пространство. Певицата, която рядко коментира половинките си, този път се е спряла на адвокат, с когото се чувства прекрасно.
  Двамата са заедно от началото на пандемията, но за момента не афишират връзката си. Говори се, че именно новият любим на Лияна я е придружил до Малдивите малко по-рано тази година. С тях беше и дъщерята на певицата Дениз и двете не спираха да публикуват горещи кадри от екзточината дестинация. Но кой е новият господин в живота на Лияна все още е мистерия. Единственото, което научихме от Hotnews, е че малкото му име е Николай.
  Нещо повече - говори се, че фолкдивата се готви и за сватба с половинката си, въпреки че са заедно едва от година. Двамата дори наскоро били в голям столичен ресторант, за да преговарят за събитието.